Neʼmatjon Ibragimov. Neʼmatjon Ibragimovich Ibragimov — oʻzbekistonlik yurist va davlat arbobi. 1983—1985-yillarda OʻzSSR ichki ishlar vaziri boʻlgan. Bolaligi va taʼlimi. 1950-yilda Toshkent yuridik institutini tugatgan. Mehnat faoliyati. 1944—1946 — Oʻsh shahridagi „Sharq“ jamoa xoʻjaligi buxgalteri. 1950—1956 — Andijon viloyati Andijon tumani prokuraturasida prokuror yordamchisi, tergovchi, katta tergovchi, tuman prokurorining muovini boʻlgan. 1956—1963 — Oʻzbekiston SSR prokuraturasi oʻta muhim ishlar boʻyicha tergovchisi, katta tergovchisi, boʻlim boshligʻi. 1963—1966 — Oʻzbekiston SSR kommunistik partiyasi maʼmuriy boʻlimi instruktori. 1966—1970 — Oʻzbekiston SSR prokurorining oʻrinbosari. 1970—1972 — OʻzSSR ichki ishlar vazirligi tergov boshqarmasi boshligʻi. 1972—1973 — OʻzSSR ichki ishlar vazirining oʻrinbosari. 1973—1983 — Oʻzbekiston SSR kommunistik partiyasi maʼmuriy boʻlimi mudiri. 1983—1985 — OʻzSSR ichki ishlar vaziri. 2008-yil 24-yanvar kuni vafot etgan. Oilasi. 3 qizi va 2 oʻgʻli bor. Oʻgʻli Dilmurod Ibragimov — yurist, prokuratura tizimida ishlagan. Jinoyat ishlari boʻyicha Qibray tumani sudi raisi boʻlgan. Oʻgʻli Baxtiyor Ibragimov — diplomat, 2017—2023-yillarda Oʻzbekistonning Birlashgan Millatlar Tashkilotidagi doimiy vakili boʻlgan. Ayni vaqtda Oʻzbekistonning Avstriyadagi elchisi.